ஏ. இ. முத்துநாயகம்

முனைவர் ஏ.இ.முத்துநாயகம் (A. E. Muthunayagam) (ஜனவரி 11, 1939 இல் பிறந்தார்) இந்திய விண்வெளி ஆராய்ச்சி அமைப்பில் ஒரு முன்னணி விண்வெளி விஞ்ஞானி மற்றும் இந்தியாவில் ஏவூர்தி உந்துதலின் பிரதான கட்டமைப்புக் கலைஞர் ஆவார். திரவ இயக்கத் திட்ட மையத்தை உருவாக்கியதில் இவர் முக்கியப் பொறுப்பு வகித்தார். இந்தியாவில் உந்துவிசை தொழில்நுட்பத்தின் வளர்ச்சியில் இவர் செய்த குறிப்பிடத்தக்கப் பங்களிப்புகளுக்காக, இந்தியாவின் விண்வெளித் திட்டத்தில் உந்துவிசை தொழில்நுட்பத்தின் தந்தை என்று அறியப்படுகிறார். இந்திய விண்வெளி ஆராய்ச்சி நிறுவனத்தில் உந்துவிசை தொழில்நுட்பத்தை மேம்படுத்துவதற்காகத் தேசிய வானூர்தி மற்றும் விண்வெளி நிர்வாகத்திலிருந்து விலகி இந்தியா திரும்பினார். முனையத் துணைக்கோள் ஏவுகலன் மற்றும் ஜியோசின்க்ரோனஸ் சேட்டிலைட் ஏவுதல் வாகனத்தின் திரவ நிலைகளைச் சோதிப்பதற்காக மகேந்திரகிரியில் உள்ள திரவ உந்துவிசை அமைப்பு மையத்தில் சோதனை நிலையங்கள், இணைப்பு மையம் மற்றும் ஒருங்கிணைப்பு வசதிகளை இவர் நிறுவினார். இவர் திரவ உந்துவிசை அமைப்பு மையத்தின் நிறுவனர் இயக்குநராவார். மேலும் 1985 நவம்பர் 30 முதல் 1994 ஏப்ரல் 14 வரை இந்த பதவியை இவர் வகித்தார். புவி அறிவியல் துறை அமைச்சக செயலாளர் பதவியை வகித்தார். கேரள அறிவியல் தொழில்நுட்பம் மற்றும் சுற்றுச்சூழல் குழும நிர்வாக துணைத் தலைவராகவும் இவர் பணியாற்றினார். 2005 முதல் 2008 வரை சென்னை இந்தியத் தொழில்நுட்பக் கழகத்தின் ஆட்சிக் குழுவின் தலைவராக பணியாற்றினார். 1961ஆம் ஆண்டின் ஐ.ஐ.டி சட்டத்தின் பிரிவு 11 ன் கீழ் இவர் இப்பதவியில் நியமிக்கப்பட்டார். இது இந்தியா முழுவதும் உள்ள ஏழு இந்தியத் தொழில்நுட்ப நிறுவனங்களில் ஒவ்வொன்றிற்கும் ஆளுநர் குழுவின் அமைப்பைக் குறிப்பிடுகிறது.

கல்வி 
1960ஆம் ஆண்டில் சென்னைப் பல்கலைக்கழகத்தில் தனது இளங்கலை பொறியியல் (இயந்திர) பட்டத்தை முதல் வகுப்பு கவுரவங்களுடன் பெற்றார். இவர் தனது முதுகலைப் பட்டத்தினை பெங்களூரில் உள்ள இந்திய அறிவியல் நிலையத்தில் 1962இல் சிறப்புத்தகுதியுடன் பெற்றார். 1965ஆம் ஆண்டில் அமெரிக்காவின் புர்டூ பல்கலைக்கழகத்தில் உள்ள எந்திரப் பொறியியல் பள்ளியிலிருந்து முனைவர் பட்டம் பெற்றார். இவர் 1975இல் கேரள பல்கலைக்கழகத்தில் சட்டப் படிப்பினையும் முடித்தார்

இந்திய விண்வெளி ஆராய்ச்சி நிறுவன பணிகள் 

 தலைவர், உந்துவிசை பொறியியல் பிரிவு, எஸ்.எஸ்.டி.சி.
 தலைவர், இயந்திர பொறியியல் பிரிவு, எஸ்.எஸ்.டி.சி.
 திட்டத் தலைவர்
 ரோகிணி 125 ஏவூர்தி திட்டம்
 ரோகிணி பல கட்ட ஏவூர்தி திட்டம்
 துண்டு சுற்று மோட்டர் திட்டம்
 திட்டப் பொறியாளர் மற்றும் தலைவர், நிர்வாக சபை, நிலையான சோதனை மற்றும் மதிப்பீட்டு வளாகம் ஆந்திராவின் ஸ்ரீஹரிக்கோட்டாவில்
 நிர்வாக சபை உறுப்பினர், ஸ்ரீஹரிகோட்டா மையம்
 இயக்குநர், உந்துவிசைக் குழு, வி.எஸ்.எஸ்.சி.
 விகாஸ் திட்டத்தின் திட்ட மேலாளர் (பிரெஞ்சு ஏரோநாட்டிகல் நிறுவனத்துடன் தொழில்நுட்ப ஒத்துழைப்பு)
 தலைவர்,ஏவூர்தி உந்துவிசை வாரியம்
 ஒருங்கிணைப்பாளர், இந்திய விண்வெளி ஆராய்ச்சி அமைப்பு- மைய தேசிய டி'டூட்ஸ் ஸ்பேட்டியேல்ஸ் (பிரான்ஸ்) துவக்கி செயற்குழு
 ஆலோசகர், இந்திய விண்வெளி ஆராய்ச்சி அமைப்பின் நிலையான சோதனை வசதிகள்
 திட்ட இயக்குநர், இந்திய விண்வெளி ஆராய்ச்சி அமைப்பின் துணை உந்துவிசை அமைப்புகள் பிரிவு
 இயக்குநர், திரவ உந்துவிசை திட்டங்கள்
 தலைவர், எல்பிபி மேலாண்மை வாரியம்
 தலைவர், எஸ்.எல்.வி -3 ஏவூர்தி மோட்டார்ஸில் எஸ்.ஆர்.சி.
 தலைவர், மிஷன் தயார்நிலை மதிப்பாய்வு, ஏ.எஸ்.எல்.வி டி 1 & டி 2 வெளியீடு

பிற உத்தியோகபூர்வ பதவிகள் 
கேரள அரசு அரசின் அறிவியல் தொழில்நுட்ப குழு, பிர்லா தொழில்நுட்பக் கழகம், ராஞ்சி (சமூக நல அமைச்சகம், இந்திய அரசு அமைத்தது) மற்றும் உந்துதல் குறித்த அறிவியல் ஆலோசனைக் குழு, தேசிய ஏரோநாட்டிகல் ஆய்வகம், பெங்களூர் ஆகிய அமைப்புகளில் தொழில்நுட்பக் குழுவில் உறுப்பினராக இருந்தார்.

சர்வதேச மற்றும் அரசுகளுக்கிடையேயான நிறுவனங்கள் 

 மத்திய இந்தியப் பெருங்கடலுக்கான இடை-அரசு கடல்சார் ஆணையத்தின் பிராந்தியக் குழுவின் தலைவர் (1996-2001)
 தலைவர், அண்டார்டிக் கடல் வாழ் வளங்களைப் பாதுகாப்பதற்கான ஆணையம் (1998–2000)
 இரண்டு ஆண்டுகளாக இடைக்கால கடல்சார் ஆணையத்தின் துணைத் தலைவர் (1996-1998)

கல்வி பங்களிப்புகள் 
1970ஆம் ஆண்டில் விண்வெளி மையத்தைச் சுற்றி துணை தொழில்துறை பிரிவுகளை நிறுவுவதற்கான ஒருங்கிணைப்பாளராகவும், நியூயார்க் நகர பெர்கமான் பிரஸ் வெளியீடான வெப்ப நிறை மாற்றி சர்வதேச ஆய்விதழ் மதிப்பாசிரியர், கேரளப் பல்கலைக்கழகம், கலிபோர்னியா பல்கலைக்கழகம், பிர்லா தொழில்நுட்ப நிறுவனம் மற்றும் சென்னை இந்தியத் தொழில்நுட்ப நிறுவனங்களில் எந்திரப் பொறியியல் முதுகலை பட்டப்படிப்பை மாணவர்களின் ஆய்வு திட்ட மதிப்பாசிரியராகவும் செயல்பட்டார்.

தொழில்முறை சங்கங்கள் 

 உறுப்பினர், இந்திய விண்வெளி சங்கம்
 உறுப்பினர், ஏரோநாட்டிகல் சொசைட்டி ஆஃப் இந்தியா
 உறுப்பினர், இந்தியத் தேசிய பொறியியல் அகாடமி
 ரஷ்யாவின் மாஸ்கோவின் அகாடமி ஆஃப் காஸ்மோனாட்டிக்ஸ் வெளிநாட்டு உறுப்பினர்
 உறுப்பினர், பொறியாளர்கள் நிறுவனம் (இந்தியா)

மேற்கோள்கள் 

வாழும் நபர்கள்
1939 பிறப்புகள்
இந்திய விண்வெளித் திட்டங்கள்
தமிழக அறிவியலாளர்கள்
கன்னியாகுமரி மாவட்ட நபர்கள்